તે સમયે જેમણે લર્નિંગ લાઇસન્સ કઢાવી લીધાં હશે તેવા ઉમેદવારોએ ફરીથી ફોટા આપી આરટીઓમાં ફરી ઓનલાઇન ફોટો પડાવી નવો નંબર જનરેટ કરાવવો પડશે. અગાઉનો સાર‌િથ-ર સોફટવેરનો જનરેટ થયેલો નંબર રદ ગણાશે. આ અંગે આરટીઓ જી. એસ. પરમારે જણાવ્યું હતું કે, ઉમેદવારોને શરૂઆતમાં થોડી તકલીફ પડશે, પરંતુ સાર‌િથ-૪ અપડેટ થવાની સાથે સિસ્ટમમાં ખૂબ જ સરળતા આવશે. મોટા ભાગના લર્નિંગ લાઇસન્સની પ્રક્રિયા પૂરી થઇ ગઇ છે, પરંતુ બાકી રહી ગયા છે તેમાં અમે હાલમાં માત્ર સરકારી પ્રક્રિયાને અનુસરી રહ્યા છીએ. સિસ્ટમ અપડેટ થવાના સમયગાળામાં જેમની એપોઇન્ટમેન્ટ કેન્સલ થઇ હશે તેમને પહેલી પ્રાયોરિટી અપાશે એટલું જ નહીં કામકાજનો સમય વધારીને પણ અરજદારોને ન્યાય અપાશે.